आप आराम से तो हैं?
-हाँ, ठीक हूँ। -अच्छा।
-बुरी लग रही हूँ? -नहीं, बस चाहती थी
-पूछ लूँ आराम तो है। -मैं ठीक हूँ।
सब ठीक-ठाक है, तो फ़र्क नहीं पड़ता।
-अच्छी लग रही हैं। -मज़ाक था।
-चिंता मत कीजिए, यूँ ही शूट करेंगे। -अच्छा लगाने के लिए मेरी नाक काट लो।
केट, अगर चाहो तो तुम मेरी नाक को छोटा कर सकती हो।
ये चालें मुझ पर नहीं चलेंगी।
ठीक है। प्लीज़ सब शांत हो जाइए। शूटिंग शुरू कर रहे हैं, शुक्रिया।
आपके हिसाब से आपके करियर का सबसे मुश्किल दौर कौन सा था?
तुर्किए में खेलने के अपने पहले साल में मेरे ऊपर डोपिंग का आरोप लगा।
मैंने हज़ारों घंटे पसीने बहाए,
अपनी पूरी ज़िंदगी लगा दी, एक धोखेबाज़ कहलाने के लिए?
फ़ीनिक्स मरकरी की नामचीन हस्ती डायैना टौरासी…
…एक बार फिर मुसीबत में है…
-…पॉजिटिव पाई गई… -…एक प्रतिबंधित ड्रग्स लेने के मामले में।
वह मेरी ज़िंदगी का सबसे बुरा दौर था।
भाड़ में जाओ, टौरासी।
जिसका मतलब था, न ओलंपिक्स खेल सकती थी, न विदेशों में।
चार सालों के लिए काम तमाम।
इससे मैं पूरी तरह टूट गई थी।
वह बेहद बुरा दौर था।
मैंने उससे पूछा, "तुम कभी ऐसा नहीं करोगी, है न, डायैना?"
हमने हमेशा तुम्हें अच्छे संस्कार दिए हैं, अच्छी बातें बताई हैं।
कोई माँ-बाप अपने बच्चे के बारे में बुरा सुनना पसंद नहीं करेगा।
मगर नुक्सान हो चुका था।
डी बेहद कमज़ोर हो गई।
उसने इस बारे में ज़्यादा बात नहीं की, ख़ासकर पहले पाँच महीनों में।
मैं तुर्किए के एक वकील के साथ बैठी थी,
और उसने कहा, "मान लो कि तुमने किया है और बस दो साल के लिए बैन लगेगा।"
और मैंने कहा, "क्या कह रहे हैं?"
"याचिका समझौते से दो साल का बैन लगेगा, उसके बाद खेल सकती हो।"
मैंने कहा, "नहीं।"
जो ड्रग मैंने लिया ही नहीं उसके लिए किसी भी हाल में मजबूर नहीं होऊँगी।
इसलिए मैंने दुनिया के सबसे अच्छे एंटी डोपिंग वकील को काम पर रखा।
उन्हें छेड़छाड़ करने के सबूत मिले।
उस लैब को बंद कर दिया गया।
जिस लैब ने पॉजिटिव रिपोर्ट दी थी उसने रिपोर्ट वापस ले ली है…
…और घोषणा की है कि टौरासी का टेस्ट रिजल्ट नेगेटिव था।
मगर जब आपका सामना मुश्किलों से होता है,
तब आप अपना पूरा ध्यान अपनी ख़ूबी पर झोंक देते हो।
यही डी की सबसे बड़ी ताक़त है।
वह अपने तरीके से काम करती है।
और अपने उसूलों को लेकर किसी से माफ़ी नहीं मांगती!
अब होगी पैसों की बारिश!
नफ़रत करने वाले लोग हमेशा रहेंगे।
जो ख़ुद नहीं जानते जिस पर बोलते हैं।
-डब्ल्यूएनबीए में सबसे गालीबाज़ कौन है? -डायैना?
-उसने मुझे फ़ाउल करवा कर बाहर कर दिया। -क्योंकि उसने तुम्हारा दिमाग पढ़ लिया था।
-वह बहुत बद्तमीज़ है। -मुझे उसकी यही चीज़ पसंद है।
लोगों की बातों से फ़र्क नहीं पड़ता।
डायैना टौरासी को बाहर निकाल दिया…
और फिर भी वह रेफरियों से बहस कर रही है।
वह परेशानी की जड़ है।
मुझे हँसी आती है!
वह एक आक्रामक प्रतिद्वंदी है। टक्कर देने वाली, जज़्बाती।
डायैना के रवैए के चलते उसे एक टेक्निकल फ़ाउल मिला है।
डायैना टौरासी।
उसे इंतज़ार होता कि कोई उसे बुरा बोले।
मानो कह रही ही, "कहकर तो देखो।"
वह आपके मुंह पर बोल देगी। बातों को घुमाती-फिराती नहीं है।
इतनी हमदर्दी मत दिखाओ। तुम उतनी अच्छी हो नहीं।
मैं बस प्यार भरी बातें कर रही थी। बस।
वह अब बुरी बन गई थी।
-नफ़रती। -दिल से नफ़रत करने वाले।
मुझे इससे फ़र्क नहीं पड़ता।
वह बहुत मतलबी खिलाड़ी है।
वह कमज़ोर पर चढ़ेगी। यह एक गंदा खेल होने वाला है।
और यही असल डायैना टौरासी है।
तुम जो चाहो मुझे कह सकती हो। मैंने सब सुन रखा है।
भाड़ में जाओ।
टौरासी
लीग ऑफ़ हर ओन
सीज़न शुरू होने से पहले सबसे बड़ा सवाल यही रहा कि क्या गोट लौटेगी?
क्या वह फिर से खेलेगी?
साल 2025 न्यूयॉर्क शहर
मुझे लगता है वह एक और सीज़न खेल सकती है।
उम्मीद करती हूँ कि वह अभी इतनी जल्द रिटायर होने का फ़ैसला न करे।
रिटायरमेंट कहाँ है? डायैना टौरासी सीज़न में जलवे बिखेरेगी।
उन्होंने इसकी पुष्टि नहीं की है कि वह इस सीज़न के बाद रिटायर होंगी।
इस टीम के लिए डीटी क्या मायने रखती है इसे लफ़्ज़ों में बयान करना मुश्किल है।
उसने अपना काम कर दिया।
अब उसे आगे बढ़ना चाहिए।
यह समझना काफ़ी मुश्किल होता है कि कोई इंसान एक खेल से
इतनी गहराई से कैसे जुड़ सकता है जिसका कि अब अंत होना है।
केट फ़ेगन स्पोर्ट्स जर्नलिस्ट
दिल बहुत दुखता है।
मैं हमेशा ख़ुद से पूछती हूँ…
"उसके बाद क्या?"
लोग अक्सर मुझसे पूछते हैं, "आप इसके बाद क्या करेंगी?
क्या आपके कोई शौक हैं?"
मैं काम कर रही थी। मेरा कोई शौक नहीं है।
मैं 35 सालों से एक ही चीज़ कर रही हूँ।
मुझे तो पता भी नहीं कि मेरे शौक क्या हैं।
एलीवेटर?
मुझे नहीं पता मेरी और क्या चाहतें हैं। मुझे नहीं पता चाहतें होती क्या हैं।
शायद मेरे पास कुछ और ख़ूबी हो।
मुझे इस खेल में ख़ूब मज़ा आया।
द व्यू
मुझे इस खेल को अलग-अलग तरीके से खेलने और जानने का मौका मिला।
ख़ुद को उन चुनौतियों के पार ले गई जो मुझे मुमकिन नहीं लगती थीं।
इस खेल में डायैना जो अंदाज़ लेकर आई उस स्तर तक पहुँच पाना
लगभग नामुमकिन सा है।
और हम शुरू करने वाले हैं।
साल 2007 में, हमारे पास एक शानदार कोच थे, पॉल वेस्टहेड।
वह शूटिंग फ़ाउल नहीं था!
सीधी टक्कर दो, पेन्नी।
उन्होंने लेकर्स को चैंपियनशिप जिताई थी।
वह खेल का एक अलग अंदाज़, एक अलग मानसिकता लेकर आए।
उनका कहना यही था कि बास्केटबॉल के खेल में तेज़ी लाओ।
बॉल पकड़े मत रहो, ज़्यादा से ज़्यादा तीन अंक बटोरो और तेज़ खेलो।
टौरासी अंदर गई… गोल कर दिया। पहले दो पॉइंट हासिल किए।
हम तेज़ थे। हम उछलकर और दौड़कर खेल रहे थे और लगातार हावी रहते थे।
टेलर ने ड्राइव कर दिया।
शूट करना, पास करना…
यूँ ही खेलते रहो।
टौरासी ने कमाल के पास दिए हैं।
ऐसा नहीं हो सकता!
और उस वक़्त डब्ल्यूएनबीए में लोगों ने ऐसा कुछ नहीं देखा था।
पॉल के सिस्टम ने उसे आज़ाद कर दिया।
जिस लगन से वह खेलती थी। मानो पॉइंट्स की बाढ़ आ गई।
तेज़ी के साथ टौरासी ने बॉल ली और गोल।
उसने इस नामुमकिन शॉट को मुमकिन कैसे बनाया?
टौरासी ने लीग में सबसे ज़्यादा तीन अंक बटोरे हैं।
पेन्नी टेलर डायैना की पत्नी
एक महान खिलाड़ी और एक बेहतरीन खिलाड़ी में फ़र्क यही है
कि वह लोगों को साथ लेकर चलता है।
उस दौर में शायद पेन्नी दुनिया की सबसे अच्छी विंग थी।
टेलर पीछे हटकर शॉट ले सकती है, और उसके ऐसा ही किया।
और फिर उसमें आप कैपी को भी जोड़ दें।
अपनी-अपनी खूबियों में माहिर ऐसे प्लेयर जैसे आज तक नहीं देखे।
डी की चाहत होती कि बास्केटबॉल में पाँचों खिलाड़ी अपना खेल खेलें।
यही चीज़ उसे ख़ास बनाती है।
वह अपनी साथी खिलाड़ियों को शामिल करती थी उनकी खुशियों में ख़ुश होती।
जब वह कहती वह जीतना चाहती है, उसका मतलब होता टीम को जिताना है।
-शुक्रिया, विंस। -शुक्रिया, विंस।
विंस कोज़र
आख़िरी कुछ पल बचे हैं।
पहला डब्ल्यूएनबीए चैंपियनशिप
और इतिहास में पहली बार,
फ़ीनिक्स मरकरी टीम ने डब्ल्यूएनबीए का ख़िताब जीत लिया है।
वह ऐतिहासिक पल था और बहुत कुछ दाँव पर था।
बहुत-बहुत शुक्रिया। अगले साल, हम फिर से जीतेंगे।
साल 2009, डायैना के करियर में सबसे बेहतरीन सीज़न रहा था।
मरकरी ने एक तेज़ शुरुआत की है।
आसानी की बात करें, तो टौरासी ही है जो इस खेल को आसान बनाती है।
मैंने काफ़ी वक़्त से उसके जैसा ज़बरदस्त खिलाड़ी नहीं देखा।
उसके खेलने का अंदाज़ ऐसा था जैसा विमेंस बास्केटबॉल में किसी ने नहीं देखा था।
टौरासी ने उछाल दिया है… टौरासी ने तीन अंक बटोर लिए हैं।
खूंखार अंदाज़ जो सबके पास नहीं है।
कुछ भी कर लीजिए। वह पॉइंट बटोर कर ही रहेगी।
डी के खेलने का अनोखा अंदाज़ कमाल और लाजवाब था।
डायैना, 13 दिनों में सात मैच। यह सीज़न कितना थकान भरा रहा है?
मैं रिटायर होना चाहती हूँ।
-मेरा मतलब… -नहीं, कोई बात नहीं।
दूसरा डब्ल्यूएनबीए ख़िताब
तीन सालों में दूसरी बार फ़ीनिक्स मरकरी ने डब्ल्यूएनबीए चैंपियनशिप जीत ली है।
हम फिर से लीग जीत गए।
डब्ल्यूएनबीए ख़िताब जीतने जैसा कुछ नहीं।
उन्हीं लोगों के साथ जीत हासिल करना, जिनके साथ दो साल पहले की थी,
शानदार अनुभव होता है।
तो उसने एमवीपी जीता।
मुझे यह वाली नहीं चाहिए। बड़ी वाली कहाँ है?
मुझे बड़ी वाली ट्रॉफ़ी चाहिए ताकि… पता है? इतनी मेहनत उसके लिए ही तो थी।
डायैना ने टैलेंट और स्किल का नया लेवल सेट किया,
और उसने पूरी तरह लीग को बदलकर रख दिया।
उसकी वजह से, लीग में और भी कमाल के खिलाड़ी आने लगे,
ऐसे खिलाड़ी जो नया टैलेंट और स्किल लेकर आ रहे थे।
खेल का तरीका बदल गया।
और इससे एक तरह से हालात बदल गए।
हम हार के एक मुश्किल दौर से गुज़रे, जिसके बाद हमें फिर से मज़बूत बनना था।
और इसी सोच के साथ 2013 के ड्राफ़्ट में हमने ब्रिटनी ग्राइनर को चुना।
साल 2013 के डब्ल्यूएनबीए ड्राफ़्ट की पहली चुनी हुई खिलाड़ी है,
फ़ीनिक्स मरकरी के लिए ब्रिटनी ग्राइनर।
लाजवाब काबिलियत वाली एक 6 फ़ुट 8 इंच की खिलाड़ी।
बीजी के आने से मैदान में हमें वह मदद मिली जो पहले कभी नहीं मिली।
उस दौर के विमेंस बास्केटबॉल में सिर्फ़ वही थी जो स्लैम डंक कर सकती थी।
ब्रिटनी ग्राइनर ने… बॉल को गोल पोस्ट तक पहुँचाया है।
और उसके बाद कैंडिस डुप्री हमारी टीम की सबसे ज़बरदस्त फ़ोर-मैन थी।
और पेन्नी हमारी शूटिंग गार्ड थी।
डब्ल्यूएनबीए के इतिहास में इतने वक़्त तक साथ खेलने वाली पहली लाइनअप थी।
वह इस लीग की अब तक की सबसे अच्छी टीम थी।
हम फ़ाइनल में पहुँच गए? पता ही नहीं चला।
टौरासी ने अपना दाँव चला है। टौरासी, शातिर निशानेबाज़ है। सटीक निशाना!
तीसरा डब्ल्यूएनबीए ख़िताब
फ़ीनिक्स मरकरी ने जीत हासिल की है!
यह रिकॉर्ड तोड़ सीज़न रहा, और टीम ने तीसरा ख़िताब अपने नाम किया।
साल 2014 की मोस्ट वैल्युएबल प्लेयर हैं, डायैना टौरासी।
आपने तीन चैंपियनशिप जीतीं,
उसके बाद आप सोच सकते हैं कि आपने एक इतिहास रच दिया है।
शायद यह एक ऐसी टीम बन गई है जिसके बारे में काफ़ी वक़्त तक बातें होंगी।
अप्रैल 2024 प्री-सीज़न ट्रेनिंग
दोस्तो!
अपने 20 साल बास्केटबॉल को देने के बाद, जो नुक्सान होना था वह हो चुका।
और अब उसके असर दिखेंगे।
आपको हर रोज़, हर जगह चोटें लगती हैं।
पीठ में, घुटनों में, कंधों में…
अभी भी मेरी कोहनी दर्द दे रही है। पता नहीं क्यों दर्द दे रही है?
वे सभी चीज़ें, आपके शारीरिक और मानसिक स्वास्थ पर असर डालती हैं।
उसके बावजूद आपको हर रोज़ आना है और खेलना है।
और यही तो बास्केटबॉल है।
मुझे यकीन है कि हम जीतेंगे
मुझे नहीं लगता कि मेरी बहन से ज़्यादा मेहनती कोई दूसरी खिलाड़ी है।
वह आपका साथ देगी।
वह सबसे पहले जिम पहुँचती और सबके बाद ही निकलती।
लगातार जी तोड़ मेहनत करती।
जेस्सिका डायैना की बहन
यह बचपन से हमारी आदत रही। मेरे माता-पिता पिता बेहद मेहनती इंसान हैं।
लिलयैना व मारियो डायैना के पैरेंट
वे दूसरे देश से आए थे। अंग्रेज़ी नहीं आती थी फिर भी यहाँ आए।
मेरे पिता, हमेशा काम पर जाते।
वह बड़ी ऐरोस्पेस कंपनी में काम करते थे।
शीट मेटल वर्कर थे। वह बड़ा ही मेहनत का काम होता है।
मैं रोज़ाना सुबह के 4:30 बजे उठता
क्योंकि 6:00 मुझे नॉर्थरिज में होना होता।
एक घंटे गाड़ी चलाकर जाता।
मेरा काम सोमवार से लेकर शनिवार तक रहता,
क्योंकि मैं शनिवार को भी काम करता था।
क्या डायैना ने आप लोगों को इनकी ऊँगली टूटने वाली बात बताई है?
देखिए। इन्हें उँगली दिखाइए। क्यों नहीं दिखा रहे हैं?
एक दिन, वह घर आए, कार से बाहर निकले, तो हाथ पर नैपकिन लपेटे थे।
तो माँ ने पूछा, "क्या हुआ?" तो कहा, "मेरी उँगली।"
और हम कहने लगे, "आप मज़ाक कर रहे हैं।"
खून से सनी उँगली के साथ ही काम पर गए। यकीन करेंगे?
उसके बाद मेरी हथेली को चीरना पड़ा,
चिमटे से उसे फैलाया,
फिर नस को पकड़कर खींचा,
उसके बाद घाव को सिला।
पर फिर भी मैं रोज़ की तरह काम पर गया।
वह ऐसे ही हैं।
हर एक रोज़ काम पर जाते ही थे।
चाहे कुछ भी हो जाए।
मुझे करना पड़ा क्योंकि परिवार का ख़याल रखना था।
शुक्र है ऊपरवाले का, मगर मुझे यह करने में ख़ुशी होती,
और आज देखो हम यहाँ हैं।
हम अपने बच्चों को मिसालों के ज़रिए ही सबसे अच्छे से सीखा सकते हैं।
डायैना ने अपने पिता की कुर्बानियों को देखकर सीखा।
ख़ुद को भी उनके जैसा बनाया। ख़ुद भी एक दिन की छुट्टी नहीं लेती।
वह ख़ुद को और मेहनत में झोंकती है।
और इस सब में उसकी एक चाह यह भी है कि बच्चों के लिए एक मिसाल बने
जैसे उसके लिए उनके पिता बने थे।
डायैना के 20वें डब्ल्यूएनबीए सीज़न का जश्न
डी, उसके दोस्तों और घरवालों की ख़ुशियों का जश्न मनाने की कितनी ख़ास रात है।
साथ ही उन लोगों की खुशियाँ मनाने का भी जो इस 20 साल के सफ़र में साथ रहे हैं।
ग्यारह ऑल-स्टार्स और तीन डब्ल्यूएनबीए चैंपियनशिप की विजेता।
शुक्रिया और इस 20 साल में जो मुकाम हासिल किया है उसके लिए बधाई हो।
एक जाम तुम्हारे नाम, चीयर्स!
चीयर्स!
मतलब…
यूँ लगता है अब अंत आ गया है।
शायद मरने से पहले यह जानना बेहतर होता है
कि लोग आपके बारे में क्या सोचते हैं।
हे भगवान।
बहुत सी वजहों से आज का दिन बड़ा ही जज़्बात भरा रहा है।
मेरे माता-पिता इस देश में खाली हाथ आए थे।
यहाँ की भाषा तक नहीं जानते थे।
और 20 सालों के बाद भी, भाषा नहीं जान पाए।
पर पता है? मैंने अपने माता-पिता से ज़िंदगी के बारे में बहुत कुछ सीखा है।
जैसे ज़िंदगी में छोटी-छोटी चीज़ें होती हैं जिन्हें आप हर एक दिन करते हैं।
और उसके लिए आपको कोई इनाम नहीं मिलता,
आप बस इसे हर एक दिन, बार-बार, लगातार करते हैं…
बस इसलिए कि आप अपने बच्चों को एक बेहतर ज़िंदगी दे सको।
क्योंकि सबसे बड़ी ख़ुशी आपको तभी मिलती है जब आप अपनों के बीच होते हो।
तो मैं चाहती हूँ सभी अपने जाम उठाएँ, अपने और अपनों के नाम, चीयर्स।
-एक, दो, तीन… -क्या बात है।
-मैं बॉल को देख रही थी। -हे भगवान।
बास्केटबॉल के इतिहास में 99.999 खिलाड़ी जितना नाम कमाते हैं
पहले ही उनसे ज़्यादा कमा चुकी हैं।
और अब रुकने की कोई वजह नहीं है। मगर आप अब भी इसे छोड़ने को तैयार नहीं हैं।
क्या बात है!
खैर, मेरा मानना है हर चीज़ का एक अंत होता है।
हम उसे हमेशा बास्केटबॉल खेलता देखेंगे।
यह खेल ऐसा है
जो उसके दिल की गहराइयों में बसा है।
वैनिटी फेयर, 30 अंडर 30 के लिए।
नहीं, 40 ओवर 40 कहो।
-बीजी! बीच में आओ। -कमाल कर दिया!
उसका एक शानदार करियर रहा है मगर पहले उसे वैसी सराहना नहीं मिली।
और अब जाकर डब्ल्यूएनबीए और इन खिलाड़ियों को वह पहचान मिल रही है,
और बहुत से प्रशंसक ऐसे हैं जिन्होंने इससे पहले उसका खेल नहीं देखा था,
मैं बिल्कुल नहीं चाहती कि वह रिटायर हो।
-सभी देवियाँ, चलो… -देवियो, चलो खाते हैं।
डायैना टौरासी डब्ल्यूएनबीए के लिए हमेशा तैयार होती थी।
लिंडसे कगावा कोलास स्पोर्ट्स एजेंट
डब्ल्यूएनबीए डायैना के तैयार नहीं था।
डी के करियर की सबसे दुर्भाग्यपूर्ण बात यह है
कि यह ऐसे समय में रहा जब सोशल मीडिया का दौर नहीं था।
तो बहुत से लोग उन कमाल चीज़ों को कभी नहीं देख पाएंगे जो उसने कीं।
और आज के दौर में,
अगर आपने कल रात कुछ बड़ा कर दिया, तो मानो आपसे बेहतर तो कोई है ही नहीं।
केटलिन ने… कर दिया है गोल!
वह कॉलेज बास्केटबॉल की रानी है।
केटलिन क्लार्क, डायैना टौरासी के बाद 20 सालों में
विमेंस बास्केटबॉल की सबसे बेहतरीन ऑफेंसिव प्लेयर है।
अगली पीढ़ी के पास वह चकाचौंध है।
उन्होंने सोशल मीडिया के ज़रिए अपने चाहनेवालों का इस्तेमाल करने में
बहुत अच्छा काम किया है, जिससे वे घर-घर में प्रसिद्ध हो गए हैं।
ये महिलाएं अपने कॉलेज के करियर से लेकर प्रोफ़ेशनल खेल में जाने तक
अपने प्रशंसकों को आकर्षित करने में सफल रही हैं।
आप सब इस खेल की माहिर खिलाड़ी हैं।
कुछ कॉलेज के सितारे भी डब्ल्यूएनबीए में आ रहे हैं। केटलिन आ रही है।
उनके लिए इस लीग में क्या होगा?
हकीकत से सामना होगा।
आप बच्चों के बीच खेलते हुए ख़ुद को लाजवाब मानते हो,
मगर अब आपका सामना ऐसे खिलाड़ियों से होगा जो काफ़ी वक़्त से बास्केटबॉल खेल रही हैं।
केटलिन क्लार्क पर कही बात आग के जैसे भड़की।
सू बर्ड डब्ल्यूएनबीए खिलाड़ी
एक नई दुश्मनी चालू होने वाली है। केटलिन क्लार्क और डायैना टौरासी के बीच।
मतलबी लड़की। धौंस जमाने वाली। सड़क छाप तौर-तरीके वाली।
"हकीकत से सामना होगा।" तुम ख़ुद निकम्मी हो।
डायैना टौरासी, भाड़ में जाओ।
-डायैना को हटाओ। -डायैना को हटाओ।
-उम्रदराज़। -बेवकूफ़।
-विलन। -जलनखोर।
अब बस करो!
सू मेरे लिए परेशान थी।
पूछा, "तुम ठीक हो?" मैंने कहा, "बात क्या है?"
बताया, "लोग तुम्हें मारने पर तुले हैं।"
मैंने कहा, "कहाँ? मैं तो अच्छी-ख़ासी सुबह से उठी हूँ।
तुम क्या बात कर रही हो?"
मुझे घंटा फ़र्क नहीं पड़ता कि ट्विटर पर लोग क्या कहते हैं।
मेरी दुनिया में वे नहीं हैं।
अगर आप केटलिन क्लार्क के नए प्रशंसक हो और उसी से खेल देखना शुरू किया है,
तो पता नहीं आपके जैसे कितने ही प्रशंसक हैं जो नहीं जानते कि डायैना टौरासी कौन है।
डायैना ने डब्ल्यूएनबीए को एक ऐसे दौर में संभाला
जब बहुत से लोग ये सवाल कर रहे थे कि डब्ल्यूएनबीए चलाया भी जाए या नहीं।
डी के बाद अब जो कोई भी इस खेल में आएगा उसे उसका शुक्रगुज़ार होना चाहिए।
आज से बीस साल बाद,
बहुत से खिलाड़ी किसी ऐसे को देखकर सीखेंगे जिसने डी के बाद अपना नाम कमाया है।
वह उन बास्केटबॉल खिलाड़ियों में से हैं जिन्हें प्रेरणा मानकर मैंने यह खेल सीखा।
वह इस खेल की सबसे बेहतरीन खिलाड़ियों में से एक है।
यह वाकई लाजवाब है कि वह अभी भी इस खेल को इतने ज़बरदस्त अंदाज़ में खेलती है।
सबसे ज़्यादा सुर्ख़ियों में रही फ़ीनिक्स की खिलाड़ी जिसे अब हम खेलते देखेंगे।
मुझे तो कुछ बच्चे प्यार से मिलते-जुलते और बातचीत करते दिखाई दे रहे हैं।
गुरु डायैना टौरासी की ओर से हकीकत से सामना होने वाला है।
कभी-कभी मैं डायैना को एक खोई हुई हस्ती की तरह देखती हूँ
जिसे उस दौर में डब्ल्यूएनबीए के ना-पसंदीदा होने की मार झेलनी पड़ी।
उस वक़्त इस खेल में किसी को सुपरस्टार बनाने की क्षमता तो थी,
मगर उसे कैसे बनाया जाए इसका साजो-सामान नहीं थे।
और अब, डायैना उस डूबते हुए सूरज के जैसी होगी,
जैसे ही इस लीग की शुरुआत होगी।
-क्या हाल है! कैसे हो, दोस्तो? -हैलो।
-हैलो, दोस्तो। -स्वागत है।
यूएस ओलंपिक खिलाड़ियों के नाम आज लीक हो गए।
और हम पाँच बार गोल्ड मेडलिस्ट रही डायैना टौरासी को बधाई देते हैं,
जो मंगलवार को 42 साल की हो गईं।
आपको लग रहा होगा मैं घबराई हुई नहीं हूँ, पर घबरा रही हूँ।
और इसे ऑफिशियल बनाने के लिए…
-केटलिन क्लार्क टीम का हिस्सा नहीं बन पाई। -12 खिलाड़ी बने, वह नहीं बन पाई।
बेस्ट 12 खिलाड़ी हमेशा नहीं जाते।
क्या हम खेल को बड़ा बनाने का एक मौका चूक गए? हाँ।
यह एक बेवकूफ़ाना फ़ैसला है!
टीम यूएसए को मार्केटिंग की परवाह नहीं है।
टीम यूएसए की चाहत बस गोल्ड मेडल जीतने की है।
डायैना टौरासी के पास विदेशों में बास्केटबॉल खेलने का तजुर्बा है।
इस टीम में मौजूद ज़्यादातर खिलाड़ी बेल्जियम में खेल चुकी हैं,
और वे लोग एक-दूसरे से वाकिफ़ हैं।
टीम के माहौल को हम यूँ ही नज़रअंदाज़ नहीं कर सकते।
-हम ख़ुद मौका दे रहे हैं। -केटलिन…
केटलिन की वजह से खूब कमाई होती।
पेरिस ओलंपिक टीम पर उठने वाले सवाल
अगली पीढ़ी को मौका देने को लेकर थे। अब उनके खेलने का वक़्त है।
यह एक ऐसी टीम थी जिसमें कुछ पुराने खिलाड़ी थे और ज़्यादातर नए खिलाड़ी थे।
तो जब मैंने डी का नाम देखा,
तो लगा वह टीम को संभालेगी,
जब चीज़ें बिगड़ेंगी तब वह सभी को हौसला दे सकती है।
क्योंकि हालात तो बिगड़ेंगे ही। हमेशा ही बिगड़ते हैं।
टीम को राह दिखाने के लिए डायैना का नाम टीम में होना ही चाहिए था।
वही है जो तजुर्बेकार है।
वह हमेशा से अमेरिकी बास्केटबॉल की सफलता और खेल को सही तरीके से
कैसे खेला जाए इसकी एक मिसाल रही है।
सच कहूँ, तो मैंने कभी इस बारे में नहीं सोचा।
मुझे हमेशा लगा मैं टीम में होने के लायक हूँ
क्योंकि यह 20 सालों से मेरी टीम रही है।
और मुझे पता है कि जीतना कैसे है।
एक, दो, तीन… यूएसए!
नेशनल टीम के साथ 20 साल बिताना।
ऐसा है जिसे मैं एक बड़ी ज़िम्मेदारी की तरह लेती हूँ।
टौरासी ने तीन अंक चुरा लिए।
मैदान में कदम रखना और उसमें छा जाना यही डायैना की खूबी है।
डायैना टौरासी।
पहला गोल्ड मेडल 2004, एथेंस
वह चीज़ जो डी को एक ख़ास साथी बनाती है
वह यह कि उसके पास रहकर आपको ताक़त मिलती है।
तो जब आप मैदान में आते हैं, तब ताक़त से खेलते हैं।
वह अपने आस-पास के सभी लोगों को बेहतर बनाती है।
दूसरा गोल्ड मेडल 2008, बीजिंग
वही वह इंसान है जो मुश्किल दौर में आकर मैच का रुख मोड़ सकती है।
…डायैना टौरासी ने पास दिया है।
-टौरासी ने फिर पार्कर को पास दिया। -ज़रूरत के वक़्त वह अहम किरदार निभाती है।
तीसरा गोल्ड मेडल 2012, लंदन
टीम यूएसए का मतलब ही वह है।
चौथा गोल्ड मेडल 2016, रियो डी जेनेरो
हर एक जीत आपको यह याद दिलाती है कि पिछली जीत कितनी अच्छी थी।
पाँचवां गोल्ड मेडल 2020 टोकयो
मैं बस जीतना चाहती थी और फिर से आना चाहती थी।
आप सभी से पेरिस में मिलती हूँ।
साल 2024 पेरिस
-आ जाओ सभी। -…फैमिली फ़ोटो लेते हैं।
यहाँ आ जाओ।
तुम डैड के पास आ जाओ।
ठीक है। मैंने सोचा नहीं।
अब ठीक है। वैसे मुझे आगे रहना पसंद है। मज़ा आता है।
-बोलो, "जीतकर आना, माँ।" -जीतकर आना, माँ!
आइला, देखो भाई के पास चॉकलेट है।
हम नाश्ते में चॉकलेट खा रहे हैं?
-फ़्रांस में यही होता है। -अच्छा है न?
चॉकलेट।
ठीक है, मैं एक जाम उठाना चाहूँगी।
-गोल्ड मेडल के लिए चीयर्स। -सही है, गोल्ड मेडल के लिए चीयर्स।
-गोल्ड मेडल के लिए चीयर्स। -चीयर्स।
बेशक!
हम सभी को उस पर बेहद नाज़ है।
हम सभी तहे दिल से चाहते हैं हम उसका साथ दें और इतिहास बनते हुए देखें।
बस यही बात कि वह इस खेल का हिस्सा है,
हमारे लिए फ़ख्र की बात है।
संयुक्त राष्ट्र अमेरिका एक महान देश है।
भले ही मैं यहाँ पैदा नहीं हुआ,
मुझे हमेशा यह लगा कि मैं भी इसी देश का नागरिक हूँ।
मुझे लगता है वह पहली महिला खिलाड़ी होगी जो छह ओलंपिक में गई हो।
यह बड़ी ख़ुशी की बात है।
आपकी उम्र को लेकर जो बातें हो रही हैं उसके बारे में क्या कहेंगी?
जब आप पूरी ज़िंदगी लगा देती हैं,
और फिर भी आपसे यह सवाल हो, "आप रिटायर क्यों नहीं हो जाते?"
किसी सवाल को इस अंदाज़ में पूछना बेहद आसान है
कि वह अपमानजनक न लगे।
विमेंस स्पोर्ट्स और महिलाओं के दूसरे कामों में।
सिर्फ़ एक महिला के साथ ही ऐसा हो सकता है कि 20 साल के तज़ुर्बे के बाद भी ऊँगली उठे।
हम पेरिस गेम्स के फ़ाइनल में पहुँच चुके हैं।
गोल्ड मेडल के लिए फ़्रांस और अमेरिका की टीमें…
अमेरिका बनाम फ़्रांस फ़ाइनल मैच
बास्केटबॉल कोर्ट में भिड़ेंगी, अमेरिका आठवीं बार जीतना चाहेगा।
काफ़ी कुछ दाँव पर लगा है, लगातार 60 जीत,
आज जीत जाते हैं तो लगातार आठवाँ गोल्ड मेडल अमेरिका के नाम होगा।
डायैना टौरासी
और सामने है सबसे अनुभवी खिलाड़ी, वाइट माम्बा।
डायैना टौरासी, जिनकी उम्र 42 साल है। और अब भी उनमें काफ़ी ताक़त बची है।
माँ!
आप फ़्रेंच टीम के खिलाफ़ खेलने वाले हैं जो अपने होम ग्राउंड पर है,
ताकि पेरिस में अपने प्रशंसकों के सामने,
गोल्ड मेडल जीतकर अमेरिकी टीम को निराश कर सके।
बचपन में सभी इसी चीज़ का सपना देखते हैं।
वे इसी के लिए खेलने उतरेंगे।
गैबी विलियम्स ने तीन अंक बटोरे। फ़्रांस के
-पहले अंक आते हुए। -निशाने पर।
हमें देखना होगा कि डायैना टौरासी को इस मैच में खिलाया जाता है नहीं,
जो अपना छठा ओलंपिक खेल रही हैं।
और फ़्रांस को टर्नओवर मिला है।
फ़्रांस की टीम बेहद मज़बूत थी।
एक बार फिर से उन्हें टर्नओवर मिला है।
जब एक टीम तैयार करते हैं, तब कई सारी बातें देखी जाती हैं,
जैसे कौन खेलेगा और कौन नहीं, मैं समझती हूँ।
ज़ाहिर था कि वह एक ऐसा मैच था जो हम सबके लिए बहुत बड़ा था।
सबकुछ बेहद तेज़ी से हो रहा था।
मैं ऐसे हज़ारों मैच में रही हूँ।
यूरोप में 12 साल खेलने का यही तो फ़ायदा है।
यह उसके लिए रविवार के दोपहर की सैर की तरह था।
मेरी सीट डी के पास ही थी।
वह मुझे यूँ देख रही थी, "पता नहीं क्या चल रहा है।"
बीजी ने तीन मिनट खेला।
हमने एक दूसरे को देखा और सोचा, "लगता है हमें मौका नहीं मिलेगा।"
उस वक़्त, मुझे मैच की ज़्यादा फ़िक्र थी,
क्योंकि हम अच्छा नहीं खेल रहे थे।
मैं कोच होती, तो मैं पक्का डायैना टौरासी को भेजती।
वह टीम में आती… तो हमें थोड़ी राहत दे सकती थी।
ऐसे मैच के लिए ही तो, उसे वहाँ ले जाया गया था।
फ़्रांस ने आठ अंकों की बढ़त ले ली है।
आप मुझे थोड़ी देर के लिए भी टीम में खेलने नहीं भेजने वाले?
डीटी उम्मीद कर रही है कि उसकी टीम उसे लगातार छठा गोल्ड मेडल दिला सकती है।
क्या वाकई आप चाहते हैं कि आपका सबसे शानदार खिलाड़ी यूँ बाहर जाए।
ऐसी सोच तो कभी नहीं हो सकती।
सामने है, तीन अंक बटोरने का मौका। बस कुछ ही सेकंड बचे हैं…
विलियम्स को बॉल छोड़ना होगा। शायद तीन अंक नहीं मिलेंगे।
मुझे लगता है दो मिलेंगे!
-हाँ, दो अंक मिले हैं। -फ़्रांस के लिए निराशा की घड़ी।
संयुक्त राष्ट्र अमेरिका ने अपना आठवाँ गोल्ड मेडल जीत लिया है।
मैं पाँच और बार इस दौर से गुज़री हूँ जहाँ मुझे लगा कि मैंने इसे कमाया है।
मगर इस बार नहीं लग रहा कि यह मेडल मैंने कमाया है।
शेरिल रीव अमेरिकी टीम की कोच
पेरिस ओलंपिक्स को ख़त्म करने का ऐसा मैच देखने से बेहतर तरीका क्या ही होगा।
उसे खिलाना चाहिए था। बेशक।
सच कहूँ तो, समझ नहीं आता कि उसे क्यों नहीं खिलाया।
जो हुआ उसे लेकर मैं उलझन में हूँ।
मुझसे नहीं कहा गया, "सुनो, तुम नहीं खेलोगी क्योंकि हमारा ऐसा प्लान है।"
मैं तब भी कहती, "कोई नहीं।"
इस बात को सहन कर सकती थी।
मगर यह तक नहीं कहा गया।
शायद वक़्त मेरा ही बुरा था कि मेहनत करने के बावजूद फल नहीं मिला।
मेकअप करना होगा?
उसका ब्लश मुझे सही नहीं लग रहा।
वह कर लेगी।
और आपको न खिलाने पर आपके पिता की क्या प्रतिक्रिया थी?
वह बेहद नाराज़ थे।
मेरे पिता सबसे शांत और बड़े ही साफ़ दिल इंसान हैं।
वह गुस्से में थे, ख़ासकर इस बात से कि यह मेरा आख़िरी ओलंपिक्स था।
मुझे ख़ुशी होती।
मैं ऐसे खेलती जैसे मेरा पहला मैच हो।
मुझे तुम पर नाज़ है।
पता है, खैर सबसे अच्छी बात यह थी
कि उस मौके पर मेरा परिवार मेरे साथ था, मैं वहाँ उनके साथ थी।
शायद मेरे लिए वह पल ऐसा ही लिखा था।
तो अब चाहे मुझे वह पसंद आया हो या नहीं, इस बात से मुझे कोई फ़र्क नहीं पड़ता।
यह एक शानदार सफ़र रहा।
दुनिया के सबसे अच्छे भाई के नाम!
लियो माइकल टौरासी-टेलर।
ऊपरवाले का शुक्र है,
सब कुछ बहुत ही अच्छा रहा।
सभी लोगों के साथ मिलना-जुलना,
यानी दूसरे खिलाड़ियों के घरवालों के साथ,
क्योंकि हम सब एक जगह एक साथ थे।
वह बहुत ही शानदार ओलंपिक्स था।
चिनो, कैलिफ़ोर्निया ज़िंदाबाद!
चिनो?
मेरा दिल चिनो के नाम।
यह ऐसा मौका था जिसे हम मरते दम तक नहीं भूलेंगे।
पता है अब तक क्या ईजाद नहीं हुआ? पीनट बटर के लिए स्क्वीज़ बॉटल।
-सही कहा। -क्योंकि हर बार
किनारे में लगा ही रह जाता है।
फिर आपको यह धोना पड़ता है।
आइला, स्मूदी पीओगी?
नहीं।
पालक डाल दिया?
पालक नहीं भूल सकती।
-यही तो असल चीज़ है। -बेशक, सही कहा।
पेन्नी के बगैर, पिछले चार, पाँच साल मैं नहीं खेल पाती।
उसने मेरे लिए सब कुछ किया है।
और कॉफ़ी चाहिए?
पेन्नी बहुत ही कमाल की इंसान है।
लोग कहते हैं, "सीज़न तो बस चार महीने का होता है।" मेरा साल भर का होता है।
मैं दो हफ़्ते की छुट्टी लेती हूँ, और फिर काम में लग जाती हूँ।
और मेरा दिमाग इसी में लगा रहता है।
मुझे ख़ुद से काम करने की आदत है।
हर किसी को एक न एक दिन
-यह करना ही पड़ता है। -आसान है।
आसान है।
मेरी पीठ पीछे, तुम मेरे बारे में ऐसी बातें करती हो…
तुम यहाँ हो। कोई दिक्कत नहीं है।
मुझे लगता है ज़िंदगी के इस मोड़ पर,
मुझे नहीं लगता मैं खेल सकती हूँ, या फिर मैं खेलना चाहती हूँ,
और शायद अब मैं पेन्नी और बच्चों के साथ घर पर रहना पसंद करुँगी।
मैं उन्हें स्कूल ले जाना पसंद करुँगी।
पेन्नी के साथ बैठकर कॉफ़ी पीना पसंद करुँगी।
सितंबर 19, 2024 फ़ाइनल होम गेम
यह बास्केटबॉल जीतेंगी
मैं बस यहाँ डेढ़ हफ़्तों से हूँ और सच कहूँ तो,
शहर घूमने का वक़्त नहीं मिला है, मगर मुझे यह जगह पसंद है।
फ़ुटप्रिंट सेंटर
हमेशा सबसे पहले।
अच्छा। कल रात ही तो हम आपसे मिले थे न?
हाँ, कल रात मेरे साथ मेरी बेटी थी।
मैं उसे आपसे मिलवाने की कोशिश कर रहा था।
शायद यह आख़िरी मौका होगा जब हम इतनी तजुर्बेकार खिलाड़ी को खेलते देखेंगे।
उसने टीम मरकरी के लिए सारे 564 मैचों में शुरुआत की है।
उसने इतने वक़्त तक टीम फ़ीनिक्स में रहकर एक ही जर्सी के साथ इतना बड़ा मुकाम पाया है।
-क्या आज ही वह रात है? -पता नहीं।
जिस तरह का मार्केटिंग कैंपेन
मरकरी टीम करती आ रही है उससे तो यही लगता है।
मानो वे कह रहे हों शायद यही अंत है।
जब मैच ख़त्म हुआ…
वह उन पलों में से एक था जब आपको कुछ सुनाई नहीं देता…
और आप बस कोई जगह पाकर बैठ जाते हैं।
आप वहाँ बैठे रहते हैं और आपको कोई ख़याल नहीं सूझता।
यूँ नहीं हुआ कि मेरे 20 सालों का तजुर्बा मेरी आँखों के सामने से गुज़र रहा हो।
मुझे ऐसा महसूस नहीं हुआ।
खेल ख़त्म हो चुका है।
डीटी टेन-के
और अब हम पोस्ट मैच सेलिब्रेशन के शुरू होने का इंतज़ार कर रहे हैं,
और एक्स-फ़ैक्टर से प्रशंसक कह रहे हैं, "एक और साल।"
देवियो और सज्जनो, तालियों से स्वागत कीजिए, डायैना टौरासी का!
बेशक शुरुआत करने का कोई वक़्त नहीं होता, मगर ख़त्म करने का हमेशा ही होता है।
और ऐसा लगता है कि वह वक़्त आ गया है,
जैसा कि आप लोग जानते हैं, जब मैं 2004 में यहाँ आई थी,
तब मैं यह जानती थी कि मैं यहाँ लंबे वक़्त तक रहने वाली हूँ।
ऐसा कहना अजीब होगा, मगर मुझे ऐसा महसूस हुआ जैसे यही मेरा घर है।
यहाँ के लोग मेरे अपने हैं, यह शहर मेरा है।
और अगर यह मेरा आख़िरी सफ़र है…
और…
एक और साल खेलो!
मगर…
और अगर यह मेरा आख़िरी मैच है, तो बेशक आज मुझे मेरे पहले मैच जैसा लगा।
मैं आप सभी को बहुत प्यार करती हूँ।
हमें अपनी बेटी पर बेहद फ़ख्र है।
ऊपरवाला उसकी मदद करे,
वह अपने परिवार के साथ फले-फूले,
वह ख़ुश रहे।
मेरी चाहत है कि उसका हर एक सपना सच हो।
कोई उसे उस मुकाम से नहीं हटा पाएगा।
मुमकिन है वह कमज़ोर पड़ेगी,
मगर जब तक उसके अंदर चाह रहेगी, तब तक या फिर ज़िंदगी भर
खेलना उसका जुनून रहेगा।
उसकी एक चीज़ जो शुरुआत से एक जैसी रही,
वह यह कि जो चीज़ें उसके लिए मायने रखती हैं वह उसे बेइंतिहा चाहती है।
जैसे उसके घरवाले, बास्केटबॉल और उसके चाहने वाले।
अजीब है, हालाँकि हम दोनों एक हालात में पैदा नहीं हुए थे
जहाँ हमें विदेशों में रहकर आलीशान ज़िंदगी जीने का मौका मिलता,
फिर भी मैं इसी ज़िंदगी को चुनूंगी क्योंकि मुझे इतनी बड़ी खिलाड़ी का साथ मिला।
मुझे उसका गवाह बनने मौका मिला, हर दिन उसे देखने का मौका मिला।
उसने मुझे एक बेहतर खिलाड़ी बनाया, मुझे बेहतर इंसान बनाया।
पर अगर बास्केटबॉल को भूल जाएँ, तो ख़ुशकिस्मत हूँ कि वह मेरी ख़ास दोस्त है।
आप ऐसे इंसान का शुक्रिया कैसे अदा करेंगें जिसने पूरी ज़िंदगी एक टीम के नाम कर दी?
मैं बढ़ा-चढ़ाकर नहीं कह रहा। मगर वह जब चाहती, छोड़कर जा सकती थी।
वह यहाँ रुकी रही, उस जगह पर जिसे उसने बनाया था।
हमारी बहुत सी यादें, हमारे बेहतरीन पल,
प्रशंसकों को इस टीम से इतना लगाव होने की वजह, वही है।
-डी! -एक और साल खेलो!
डी, एक और साल खेलो, प्लीज़!
एक और साल!
पाँच महीने बाद न्यूयॉर्क शहर
-लियो, इन इमारतों को देख रहे हो? -हाँ।
यहाँ की इमारतें हमारे शहर से बहुत बड़ी हैं।
बिल ने क्या भेजा है?
लिखा है, "हैलो डायैना, मैं बिल। सही वक़्त पर विदा लेने की बधाई हो।"
हे भगवान।
वह नहीं बदलेगा।
क्या मज़ाक है। ज़बरदस्त।
वाकई बहुत अच्छी बात कही है।
खैर, अब जाने का वक़्त हो गया है।
मेरा हमेशा से रवैया सबसे लड़ने वाला रहा है।
क्योंकि जीतना कैसे है वह मुझे पता था।
अब नहीं लगता कि मुझे लड़ने की ज़रूरत है।
जीएमए स्टूडियोज़
-हैलो, गुड मॉर्निंग! -गुड मॉर्निंग, कैसी हो?
मैं अब बगैर कोई चिंता किए कि मुझे अपने काम पर लौटना है
वे सभी चीज़ें करुँगी जो हमेशा से करना चाहती थी।
चाहे यह दोस्ती निभाना हो, घरवालों को ज़्यादा से ज़्यादा वक़्त देना हो।
हमेशा यूँ रहा कि उन्हें मेरी ज़रूरत है और मुझे जाना पड़ता।
आओ, यहीं पर तस्वीर ले लेते हैं।
-ठीक है। -आ जाओ।
नींद आने वाला चेहरा बनाओ।
देर रात वाला, चलो बनाओ।
कमाल का बच्चा है।
अंत को हम थोड़ा ज़्यादा ही अहमियत देते हैं।
सभी को सही मौके की तलाश होती है, और आपको वह मौका कभी नहीं मिलेगा।
यह मौका न तो आपको ज़िंदगी में मिलेगा और न ही बास्केटबॉल में।
जब अंत आ जाए, तो बस उसे मान लीजिए।
और ज़िंदगी में आगे बढ़ जाइए।
तालियों से स्वागत कीजिए, डायैना टौरासी का!
टौरासी 10,646 अंकों के साथ डब्ल्यूएनबीए की लीडिंग स्कोरर के तौर पर रिटायर हुई।
छह गोल्ड मेडल के साथ, वह ओलंपिक के इतिहास में
पुरुष और महिला दोनों वर्गों में सबसे सम्मानित खिलाड़ी रही।
संवाद अनुवादक महताब आलम